Zapyškio herbas

Zapyškio herbas – pagrindinis Zapyškio miestelio ir Zapyškio seniūnijos (Kauno rajono savivaldybė) heraldinis atributas.

 Aprašas 

Sidabriniame lauke pavaizduota raudona bažnyčia.

 Simbolika 

Herbe pavaizduota senoji Zapyškio šv. Jono Krikštytojo bažnyčia – vėlyvosios gotikos paminklas. Siekiant, kad ji skirtųsi nuo panašios formos civilinių gotikinių pastatų, herbe bažnyčia papuošta kadaise virš jos buvusiu kryžiumi. Sidabrinis laukas rodo, kad vietovė įsikūrusi prie vandens (Nemuno), kurio potvyniai turėjo įtakos ir paties miestelio, ir bažnyčios istorinei raidai.Zapyškio herbas.  Krs.lt (tikrinta 2025-09-07).

 Istorija 

Herbas patvirtintas 2005 m. gegužės 19 d. prezidento Valdo Adamkaus dekretu Nr. 309. Etalono autorius – Arvydas Každailis.

 Šaltiniai 

Herb
Kategorija:2005 m. patvirtinti Lietuvos gyvenviečių herbai
Kategorija:Kauno rajono savivaldybės gyvenviečių herbai
Kategorija:Lietuvos miestelių herbai